Bethsy Lalrinsangi Le Vanlalsailova Pathian Rawngbawlnak Ah Kekar - Chinland Today Media\nNovember 22, 2013 2:07 am·0 comments\n2011 Tahan Ah Bethsy Lalrinsangi\nMizoram ih hlasakthiam, Lunglei, Salem Veng ih um, Fala Bethsy Lalrinsangi cun, Pathian thangthatnak hla saknak hmang ih Pathian hnatuannak nei dingin November 22, 2013 ah USA lam a pan thlang. America Maryland Mizo Society cun, December 4, 2013 ihsin January 4, 2014 tiang Maryland ah “Mizo Cultural Showcase” a tuah ding ih, cumi ah hla thawn rawngbawlnak nei dingin Bethsy hi sawm a si.\nA nauhak lai ihsin Pathian hla lawng sak, tuini tiang khal ih Pathian hla lawng sak rero tu Bethsy Lalrinsangi hin, Pathian hla thawn USA ummi Chinmi pawl hnen ah rawngbawlnak a nei ding. Cun, State dangdang khal ah, hlasaknak thawn rawngbawlnak ding dingin timtuahnak an nei tiin thuthang theih a si.\nTuihlan ah Love song thawn mipi theih a rak simi, tu ah Pathian Thu in a nun a thleng danglam ih, Pathian hnatuannak ih pumpe tu, Vanlalsailova khal CEF Conference Voi 12 nak Halkha ih tuahmi ah sawm a si ih, Pathian Thu le hla thawn rawngbawlnak nei rero lai a si. An Conference thupi ah “Thuthangtha Mi Hmuahhmuah Hrang” timi an hmang ding.


Snak The Ripper feat. Onyx (Fr... -'Vandalize Shit'Necro -'She's Got Great Assets (Hoes I...'Frankensteez (K-No Supreme & M... -'Bug Spray'Riviera Regime (Klee Magor & B... -'Interview (On The Streets - Ne...' Narrow Results by:CategoryAll CategoriesMusic Videos (2)LetterAll Letters# A B C D E F G H I J K L M N O P Q R S T U V W X Y Z LabelAll LabelsFat Possum Records (2)Director< All DirectorsTimothy SaccentiVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Items Found)Page: 13:12El-P (of Company Flow) feat. Nick Diamonds - 'Stay Down'(Music Video)Added: Nov 4, 2012Views: 814Label: Fat Possum RecordsSong Producers: El-P (of Company Flow) & Little Shalimar (of Chin Chin)Video Director: Timothy SaccentiRating: (5 Stars) (2)


Salai Ngun Rih Lian China Ram Ah Bawhlungsit Dingah Feh Ding - Chinland Today Media\nJuly 24, 2012 8:07 am·9 comments\nAustralia ih Chinmi suakthuan Salai Ngun Rih Lian (18) cu Gold Coast Academy aiawh ih bawhlungsit dingah hmaithla Fanger thla ah a rualpi 20 le zirhtu 5 pawl thawn China ram pan in an zam thlang ding.\nChina ih International Youth Games bawhlungsit zuamawknak ah vei 5 lenglo a lek ding. An fehnak dingih cem liam pawl hmuahhmuah MultiLink Community pawl in an tum ding thu khal CT palai hnenah a sim.\nSalai Ngun Rih Lian le a rualpi pawl cu China ram bawhlungsit zuamawknak ih nehnak co dingah nitin an lek ringring.\nSalai Lelian tikhalih kawh Chin suakthuan bawhlungsit thiam hi Australia a rualpi bawhlungsitpi lak khalah mi langsarzet pakhat a si. Queensland ih Southbank Tafe ah tlawngkai phah in bawhlung a lek ringring.\nAmah hi a nauhak lai kum 7 a si ihsin bawhlung a sit ih tuini tiang a bawhlungsit lehnak a thlah dah lo. 2009 March 13 ahkhan Australia a thleng. Bawhlungsit lehnak thawn a pum cawm thei dingah ruahsannak a nei thu khal CT thuthang latupawl hnenah a sim.\nNunthuleng Lalnu Mai Sokhlei Par Chin Ram Tlawng\nMai Far Men Par Hlasak Vivo Thei Lai Pei Maw!\nRebecca Jahau says:\non July 24, 2012 at 1:00 pm\nKa lung awi pi tuk, good luck , all the best\nHenry SuiThan Hrang says:\non July 24, 2012 at 3:23 pm\nAhmaisa bikah Pathian ka thangthat.\nZuam sinsin aw..\nNa dunglam in thla kan rak cam ding\non July 24, 2012 at 4:39 pm\nPathian in na lamtluan lo hruai sinsin hramseh ti ah thla ka cam!\nSalai Alan says:\non July 25, 2012 at 3:30 am\nMai zawn cio ah hlawhtlin kan zuam dingih, Miphun cu kan khaisang aw asi mai. Minung pakhat a hlawhtling tikah, zocio khalin “kan miphunpi” tiin an ti duh cio. NgunRih, nan hlawhtlin cun nang khal mitin ih zauhmi na si ding.\nCucu, midang hnenih, mai that thu va rel hnakin hmual a nei deuh. Chin nauhak, mino le mi dang dang hrang thazang laknak + Pitling zetih zuamtu mi tampi hruai theitu si hram aw. Khah!!!\n“” Melbourne Fang-er cu nan sung tho tho awm si. Nan khaw pawl cu!!!…””\non July 25, 2012 at 9:10 am\nKan lai mi lakih hivek kan neih cu lungawi tuk lawmam Pathian in\nlam lo hruai vivo hramseh hi ti vek ih lo cawisang tu Pathian hngilh lo ten aw .\nBiak Sawn Lin says:\non July 25, 2012 at 10:59 am\nNew Delhi a um lai khalah a sit theu.\nThiam zet a si.\nA tluang vivo ko ding.\nKa duhsaknak ka hlan ve ee.\non July 25, 2012 at 6:21 pm\nA va ropi ve. Hlawhtlinnak hmuvivo hram seh. Miphun cawisangtu pakhat rori a si.\nKhuatinthang Hlawnceu says:\non July 30, 2012 at 2:55 pm\nKan chin miphun chungin mah bantuk bawlung chuih thiam mi kan ngeih cu ka rak i lawm tuk ve. Hmailei a lamtluan ah Pathian nih hruai in thluachuah pe ko seh.\nLomhpi nak he,\nPingback: Salai Ngun Rih Lian China Thleng Zo : chinlandtoday.info\n2NE1 Pawlih Concert Ticket Man A Khungbik Ah ks.900000(Tingkua) Si Ding In Relfel


Kerala state in A DangLam zetmi “First Bell” Fimzirnak a hmang thok - Falam Online Media\nJune 4, 2020 admin\t0 Comments India news\nCovid – 19 ruangah India ram sung fimzirtlawng ong ding le dinglo buai a si rero lai ah fimzirnak lam ngaihsak zettu Kerala state cun internet hmangin online ihsin fimzirnak nei thei ve lo pawl hrang ah “First Bell” tiih hmin pekmi TV ihsi zirhawknak a hmang thok.\nKerala fimzirzung in zingzoinak a nei mi ah state sung ih tlawngta ting 2.5 in harsatnak ruangah online ihsin cazirnak an tlin lo ti a siih a tui` “First Bell” program hin state sung ah thatnak tamzet a rahsuahpi ding khal zumnak an nei.\n“First Bell” fimzirnak cu cable networks, VICTERS TV channel ihsin thlah a si ih phun 1-12 hrang ah zinglam 8:30 ihsin zaanlam 5:30 tiang thlah a si. Internet hmangin le direct-to-home technology hmang khal ih zir thei thotho dingin June 1 ihsin thlah thok a si.\nCu hlei ah TV neilo pawl khalih zirnak nei thei dingin Study Centres tuahsaktum a siih cuih centre ahcun TV retsak a si ding ih social distancing daan thlun in fimzirnak an neih tum thu Kerala CM in a phuang a si.\nArapthlak zetmi “George Floyd Challenge” Social Media ah a lar →\nLawng ropi a pil cu riahsia zetin an Ṭah\nApril 17, 2022 April 17, 2022 admin 0


Myanmar Ah Netherlands Ram Lalnu Tlawng Ding - Chinland Today Media\nMarch 23, 2015 1:12 pm·0 comments\nNetherland ram lalnu Máxima cun tuithla cem lam ah kan ram sung ah a tlawn tum thu a fiang zo tiin Netherland ram thuthang cun an tarlang. A tlawn tumnak sanbik cu sumpai lam ṭhansohnak ding hrang tawl rel ding mi thu thawi pehpar ih thuhla tawlrel dingah a si.\nNetherland, Dutch ti khalih theih rampi hi European ram ihsin kan ram sungih ṭhansohnak lam tuah bawm dingih thinlung petu ram a si ih, President Thein Sein khal 2014, September thla ah an ram a rak tlawng dah hngehnge.\nTuiṭum ih a tlawnnak ding sanbik cu microfinance; miharsa pawl hrang sumkhawlnak, sum cawi theinak le cangsualnak ihsi dahkhamnak (insurance) pawl tuahsak theinak ding hrang ih hmalaknak nei dingin a si.\nDutch ram hin leitlun hminthang ih an tuah mi Heineken beer tuahnak zung khal 2014 ihsin kan ram ah an ong zo ih culawng siloin mipi hrang thil neuhneuh ṭul mi te pawl tuahtu Unilever cet zung pi pahnih khal a onsak zo.\nNetherland ram lalpa hi King Willem a siih a nupi Máxima hi sum lam ṭhansohnak ding hrangih UN ih sungṭuan lubik; UN Secretary General’s Special Advocate for Inclusive Finance for Development a si.#\nMalaysia Vanzam MH17 cu Pukpi PUK thawn Kapmi A Si


A Fala Hlun In Tlangval Thar A Nei, An Pahnih In A That – Meifar\nA Fala Hlun In Tlangval Thar A Nei, An Pahnih In A That\nMay 28, 2022 admin Leitlun 0\nThailand tlangval kum 24 mi Morakot in a fala hlun le a tlangval thar cu meithal in a kap that. Morakot cu ralkap ṭuan zo a si. A fala kum 24 mi Fah thawn an ṭhenaw, a fala hi a hmuhsuam ṭheu ruangah a fala in a tlansan ih tlangval thar a nei.\nA tlangval thar cu kum 25 mi Korakot a si, Fah cu a tlangval hnenah aum. Morakot in a fala hlun ih thuhla a theih veten a thik tuk ih an umdan a hawl, an vengsung ah ava hawl ṭheu. May 24 sun ah an vengsung ih um mino kum 19 mi hnenah an umnak a sut ih arak sim.\nMorakot cu an innsung ah ava lut ih a fala hlun cu meithal in vei 2 a kap, a lu ah a kap. A tlangval thar khal vei 6 a kap ih a hmun ah an thi veve.\nKorakot ih pate in, “Meithal awn ka thei ih an innsung ah ka va lut cu an rak thi zo. An nenaw, ṭongkam el’awknak le sualawknak thawmvang khal ka thei lo. Ziangkim tawlrel cia ih kap that an si ding” a ti.\nPalik pawlin kiangkap CCTV fehtlang in an zingzoi ih tualthattu Morakot cu an kai, an umnak address simtu mino kum 19 khal thusut dingin palik pawlin an hruai.\nMithi Korakot ih pa in, “Ka fapa in buainak a tuah dah lo, midang thawn khal buainak an nei dah lo. A fala Fah thawn an umtlang ti khal kan rak thei lo, an thih hnu lawngah kan thei. Fala le tlangval duhdawtnak ruangah thihnak a thleng” a ti.\nA Hnaṭuan Cu Puitling Zuknung Zoh, A Hlawh Khal A Ṭha\nSerchhip Ah Pacang Pakhat In A Nupi A That


VCTH | Archive | Lehpannak\nHome » Archives by category » Lehpannak\nPosted on December 2, 2017 by vcth and saved under Lehpannak\nLeitlun mipi ih hngak-hlap bikmi World Cup cu Russia ram ah June 14, 2018 ah thok thlang ding a si. December 1 zaan ah Group tthennak an nei ih World Cup 2018 lektu ding Group pawl tla cu a tanglam vekin a si. Group A – RUSSIA | SAUDI ARABIA…\nComments Off on World Cup 2018 Group pawl / Continue reading →\nPosted on November 17, 2017 by vcth and saved under Lehpannak\nRev. James Hlawn Nei Thio le Nu Len Thiam teih fapa Salai Christopher Shalom Lal cu Falam khua suak a si ih a tu UAE Dubai ih Sevens Aside club ah a lek ih , Mino bawhlung sit zirnak CFFA Football Academy ah U16 head coach tuah phah rero tu…\nComments Off on Italy (Milan) Club tiang ih kawh an duhmi Salai Christopher Shalom Lal / Continue reading →\nYgn United FC in Suan Lam Mang lei\nPosted on November 9, 2017 by vcth and saved under Lehpannak\nMyanmar National League ih Club tumbik pakhat a simi Yangon United FC cun Chin United FC ih Attacking Midfield Suan Lam Mang cu kum 2 lungkimnak thawn an lei tiah theih a si. Suan Lam Mang, kum 23, cu Chin United a um sungah puai 80 a lek ih goal…\nComments Off on Ygn United FC in Suan Lam Mang lei / Continue reading →\nPosted on November 3, 2017 by vcth and saved under Lehpannak\nChin Pawlpi Cup a vei 7 nak quarter final ih Sekan mipi pawl Bualrawn sung lut tahrat ih buainak an tuah ruangah Chin Pawlpi Cup thuneitu pawl cun Cup an suah thei leh ding asile kum 3 sung cu Sekan sawm nawn lo dingin thurelcatnak an nei. Himi hi kum…\nComments Off on Chin Pawlpi Cup ah Kum 3 sung Sekan sawm an si nawn lo ding / Continue reading →\nPosted on August 3, 2017 by vcth and saved under Lehpannak\nLeitlun bawhlung lektu man khung bik le hlawhman tam bik in PSG (Paris St-Germain) cun Brazil le Barcelona hmainor Neymar cu lei an tum. Neymar cu zarhkhat a hlawhman ah £775,477 ($1,025,103) ngah ding a si. Barcelona in PSG ih tthawn awnak man cu £198 ($261) a si ding. PSG…\nComments Off on Neymar PSG a feh ngaingai ding maw? / Continue reading →\nKing of Clay ‘Rafael Nadal’\nPosted on June 12, 2017 by vcth and saved under Lehpannak\nTlak court ih siangpahrang tiih an kawhmi Rafael Nadal cu 2017 Roland Garros (French Open) silpi a ngah ih san roling in French Open silpi voi 10 ngahtu a si. Tuitum cu Nadal hi a fit nasa. Puai titen 3-0 in mi an neh ttheh. Final ah Warinka thawn an tong…\nComments Off on King of Clay ‘Rafael Nadal’ / Continue reading →\nArsenal fans le Spur fans pawl an buai\nPosted on May 1, 2017 by vcth and saved under Lehpannak\nApril 30 zaan ah Spur in Arsenal cu 2 – 0 in a neh. A zohtu minung 61,000 an si. Bawhlung puai ttheh inntlun lam ah Spur fans pawl in Arsenal fans pawl mallai an ti-hrim. Arsenal fans pawl tla an ttanmi an sung thawn thinheng in cutin an buai.…\nComments Off on Arsenal fans le Spur fans pawl an buai / Continue reading →


Tulai Puaisa Pawlin Chin Fala Raltlan Pawl Cu Dubai Ram Lamah Hnaṭuan Dingin An Sawm Nasa, Dubai Ih Um Chin Fala In >>> – Meifar\nTulai Puaisa Pawlin Chin Fala Raltlan Pawl Cu Dubai Ram Lamah Hnaṭuan Dingin An Sawm Nasa, Dubai Ih Um Chin Fala In >>>\nMarch 25, 2022 admin Myanmar 0\nDubai ram cu leitlun ih ram thangso le ram lian zet an si, Musilim rampi a si vekin nunau dinhmun cu a niam zet. Chin ramsung ah doawknak a nasat tuk ruangah khuasung mipi pawl cu raltlan in hmun dangdang ah an um. Cumi lakah puaisa pawlin Chin fala pawl cu Dubai ram lamah hnaṭuan dingin an rak sawm nasa.\nMindat khuami in, “Mipa aiin fala no tete pawl an duh sawn. Tulai ahcun Dubai ram ah mi hnenum hnaṭuan hi a lar zet. Puaisa pawlin sumpai neilo khalin an fehter thu an sim thei, an cemliammi zaten puaisa pawlin an ṭumsak tum. Hnaṭuan an ngah hnuah an thlahlawh, thla 4 man cu puaisa hnenah an pe kirsal ding.\nYangon an um sung khalah sumpai zianghman an cem lo dingih puaisa pawlin an ṭumsak thluh tum ruangah fala pawl khalin an ngaihven zet” a ti. Dubai feh tum pawl cu Yangon ah thla 6 hrawng an um lawk ding, Yangon an um sungih an ei le in man cu puaisa pawlin an ṭumsak thluh tum.\nDubai an va thlen hnuah exam an nei dingih exam ong pawl cu Department stores le building pawl thianfainak ah hna an ṭuan thei. An thiamthil ih zir’in hnaṭuan an ngah ding, exam ong lo pawl cu hnenum hna an ṭuan. Dubai ram ih um Chin fala pakhat in, “Kei cun a cang thei asilen ka Chinpi fala pawl cu hitawk hmun ah ra lo sehla ka duhsakpi. Hitawk ih mi hnenum hnaṭuan ding cu a harsa tuk, Dubai ram hi an sual zet.\nCun, Dubai puaisa pawl hi zum ding an um lo. Tulai hi Dubai ah hnaṭuan ding a har tuk zo, mi hnenum hnaṭuan tikah biaknak sakhua a bangaw lo thawn an ṭong thiam lo thawn cun a har tuk. Dubai ih hnaṭuan harsabik cu mi hnenum hi a si, thlahlawh cu hnaṭuan a ṭhah len thlakhat ah ting 6 kiangkap hrawng a si” a ti.\nA hlan ahcun Chin mino pawl cu Thailand, Malaysia, Singapore le Macau lamah hnaṭuan dingin an poksuak ṭheu. Yangon ih um Chinmi pakhat in, “A cang thei asilen nunau pawl hi ramdang fehter ka duh lo. Asinan, ramsung ah an hrangah lamzin aum lo, tlawngkai pawl khal thinphang zetin an um.\nPhun 10 kai pawl mino khal ziang tuah ding ti an thei lo, Sumpai nei deuh pawl cun Yangon ah ṭong an zir hnuah Singapore, Japan lamah an feh. Sumpai neilo pawl cu puaisa thawn tawlrel tlangin leiba thawn ramdang ah an fehsuak, leiba thawn fehsuak hi an tamtuk” a ti. Singapore ram ih feh pawl cu thla 6 sungah an feh man leiba an rulsal thei, Dubai ih feh pawl cu thla 4 sungah an rul. Mindat, Matupi, Falam le Kalaymyo kiangkap ih um mino tam zet cu ramdang feh dingin an tawlrel rero lai.\nSouth Korea Siibawi In, “Covid-19 Nat Nei Hrih Lo Na Silen Rualpi Na Nei Lo Tinak A Si” A Ti\nMipa Pakhat In, “Pasal Nei Zo Nunau Pawlin Online Hmang Ding Nan Si Lo” A Ti


Atufang Myanmar ram ih lar zetmi Pukmah 505 (Penal Code Section 505) - Falam Online Media\nAtufang Myanmar ram ih lar zetmi Pukmah 505 (Penal Code Section 505)\nMarch 1, 2021 March 1, 2021 Ni Hnem Sung\t0 Comments\nTu fang ih a lar zetmi kaih-khih nak thawn pehpar in theih ṭha a si mi Penal Code Section 505/\nရာဇသတ္ႀကီး ပုဒ္မ ၅၀၅\nA hlan ahcun kum (2) tiang thawngthlak theih ti a si na’n tu ah Ralkap nih an rem sal mi a um. Zuk – 1, 2, 3\nTu dinhmun ih Kaih-khih tuar ton a um caan ah mipi nih kan cohlang ah siseh, cohlang lo ah siseh, tu fang thu neih nak lak tu Ralkap nih an mah le feh daan (Law) thawn lai-rel a si thotho ruang ah kaa kip thu thang suah mi hi ngai le siar tengteng a ṭul ih cu mi le lawng ah ziang ti vek in an cangvai tum ti le thuhla khai-khin thiam thei nak a um ding.\nCuruangah, mah ih theih duh mi le pom mi lawng thuthang siar, ngai in a tawk lo. Ralkap pawl ih an thlah mi thuthang (MRTV, MWD tel in) pawl tla paih lo cing khal ih ngai le siar a ṭul.\nThuthang kan siar, kan ngai tik ah thuthang dik a si ngaingai maw ngaingai lo ti (Khawi tawk ta Source a si, သက္ေသအေထာက္အထား Zuk, Video a um maw, zo nih a sim, a sim tu pa/nu hi zo vek a si…tvk…pawl) fimkhur zet ih hliakhlai ta a thupi zet fawn.\nMah lam ih mi kan hruai duh a si ah cun a hro ih hro awk, in tel pi lo tu le kan ruah nak in ṭawm pi lo tu pawl cu kan ral ti lam sawn si lo in a lem te ih lem awk, aw ka nem/mawi te hman a ṭul caan a um ding. Kan duh mi zuam nak hrang ah Democracy a duh lawng duh men tu si lo in Democracy ih a ken tel mi pawl nei thei zuam cih a ṭul.\nDemocracy ti mi cu mi va hua ding a bawh ih bawh awk lam si lo in ruahnak lungput a bang aw lo mi pawl hmun khat te ih um tlang, ṭuan tlang khawm thei hi Democracy lungput a si ti’n ka pom.\nSalai Siang Cung Luai\nFarṭhawk Veng, Falam\nCrd: Siang Cung Luai Facebook cahmai\n← Falam palik in Mipi kut an thlak hnu ihsin thok, CDM i teltu an pung\nFalam ah CDM i teltu an pung, Palik pahnih khal CDM ah an tel thok →\nNui` pumsung ih naute hmuta man loin Dalan ruangah Pacangno pakhat mual liam\nMay 30, 2021 Ni Hnem Sung 0\nA thih tiang rori rin um zetin PDF pawl bawmṭheutu Uifim Max\nSeptember 27, 2021 Ni Hnem Sung 0\nYangon Mopuai bomb puak ah Monu telin amalbik 2 thi\nMay 24, 2021 May 25, 2021 Ni Hnem Sung 0


Mino 6 Ih Ruak An Urkang, An Ruhro Lak Khal An Siang Lo. Ma Wai Wai Myint Pasal Ih Anka – Meifar\nRalkap in “An umnak khan sungah thilri kan hmu ruangah thubuai nei an si” an tiih an ruak lak khal an siang lo. Inndot par ihsin dawp ve lo an rualpi 2 cu an kai ih thu an sut rero lai. August 11 zanah ralkap pawlin mithi ruak cu an urkang ih an ruhro lak khal an siang lo.\nHimi thuhla ah Ma Wai Wai Myint ih pasal haa sibawi Dr. Soe Myat Thu cu media pawlin phone in thusutnak an nei. An thusutmi ṭhenkhat cu Ma Wai Wai Myint ih ruak nan zoh thei maw? Ma Wai Wai Myint cu thla 3 naupai lai a si maw? tipawl an sut.\nDr. Soe Myat Thu in “Ma Wai Wai Myint ih ruak cu kan zoh thei, nau a pai lo. Mithi ruak 4 an urkang lai cu ka hmu, ka nupi ruak hmaiah mithi ruak pakhat an nor ih a ke ihsin thihnai a fawr rero. Dunglam ah ruak 2 an run nor bet..” a ti.\nMithi dang pawl ih innsang member teh an ra maw? tin an sutsal ih Dr. Soe Myat Thu in “Midang innsang pawl cu an ra lo, ziangruangah ti cu ka thei lo. Kanmah innsang pawl lawng kan um, Ma Wai Wai Myint in a fanu kum 5 le thla 8 mi a fehsan.\nRalkap pawl ih cangvaihdan cu minung covo an siatsuah a si, an ruhro lak khal an siang lo. A ruak kan ngah lo asikhallen a ruhro tal in lakter uh, anmah theihhngilh lonak dingah tin kan dil nan an siang lo. Covid-19 boruak sia ruangah mithi ruak urkangnak cet lamah buainak aum an ti.\nA cem tiang kan hngak dingih a ruhro cu kan la ding tin kan dil rero nan an siang cuang lo. Phum ding khal zianghman kan nei lo, a thlan sungih ret ding mi pangpar pakhat cu ka tlun. Ziangkhal lole theihhngilh lonak dingah thil pakhat khat cu kan tuah ding, a hnipuan a kor pawl kan phum mai ding” a ti.


Tuizan Champions League Ah Man City vs Tottenham ( Thlirnak ) – Times Of Chinland\nTuizan Champions League Ah Man City vs Tottenham ( Thlirnak )\nApril 17, 2019 Times Of Chinland Sport 0\nTuizan khalah Champions league quarter final zoh ding a um ih Man City vs Tottenham le Porto vs Liverpool ti a si.\nMan City vs Tottenham puai in mipi thinlung a neh zetih semi hrang zo an kai ding ti a fel thei hrih lo.Tottenham in anmai Innpi ah 1-0 in Man City an rak neh zo ih tui tum an result thawn komkhawm ding a si.\nTui dinhmun ahcun mai Innpi ih lek ding Man City zum deuh an si sawn nan,Tottenham hrang beisei tumpi a um ve.\nInntek Man City in player tha dam lo le hremmi an nei lo ih Zinchenko ,Bravo le Delph pawl cu tel thei lo dingih zummi an si ih mikhual Tottenham hrang Kane ,Dier ,Auier le Jassen pawl cu tel thei lo dingih ret an si.\nHmaisa sawn an puai hnu ah puai 3 veve an lek zo ih nehnak an co thluh veve.Curuangah tulai an dinhmun cu a thazet veve ih tuitum khalah puai ropi zet a si ding ti a fiang.Himi an do awk theh in premier league ah an do aw sal dingih thla khat sungah vei 3 rori an do aw ding.\nKick off cun anmai tualrawn ah 2-0 in Man City in nehnak an co ding tiin relcianak a nei ih an relcia bang asile komkhawm ah 2-1 in City in Semi final an lut ding tinak a si.\nZiang a si khalle kick off cun dik zetin Barcelona le Man Unted puai a rak relcia zo nan,Juventus le Ajax puai cu a relcia sual.Tui tum ahteh a rel dik pei maw timi cu kan thlir dingih na zumdan rawn rel ve aw.\nJuventus Nauhak Hrang Cristiano Jr A Turu Buru\nKlopp Ih Hruaimi Porto Dotu Ding Liverpool Hmin Cazin


“Chin Today” Zarhtin Thuthang Ram (4) Ah Hard Copy In Kan Suah - Chinland Today Media\nApril 29, 2010 2:07 pm·3 comments\nCT Calai tawlreltupawl, correspondent le thurawn upapawl ih lungkimnak vekin ‘Chinland Today’ cu “Chin Today” tiah kan thleng. Himi thleng ding thu ah CT palaipawl cun thurelkhawmnak vei tamzet an nei. Aneitabikah, Chin Today tiah mitamsawn lungkimnak vekin thlengfel a si.\nKan thlengnak sanbik pakhat cu Chinland (land) timi cafang a sau ih, a sullam a fiak sawn ruangah Chin timi (khaikhawmtu) ah kan lungkim sawn. Chinland timi tongfang cun “Chin ram, thlawh-lai lohma lam a khihhmuh ih Chin timi cun Chin mipi, Chin miphun, fimthiamnak Calai, nunphung le Chin mipi pawlih dinhmun a khihhmuh sawn ruangah Chin+land ti hnakcun Chin timi ah a khaikhawm kimcang sawn ruang ih kan thlengnak san khal a si.\nHimi thuthawn pehparaw in mipi hnenah thurawnnak le caan kan lo pek thiamlo nak parah ngaithiam kan lo dil. Cun, Chin Today Zarhtin Thuthangca hi ram li USA, Australia, Malaysia le India ram pawlah vei (4) lenglo kan suah zo.\nA rei hlanah Canada, Norway le Denmark ram pawl ah suah ding in tumtahnak kan nei bet. CT ngainaatupawl le kan CT Zarhtin thuthangca in leksaktupawl hnenah le catbang lo’h website in lengtupawl hnenah lungawinak tampi kan nei.\nWebsite khalah “Chin Today” tin a reihlanah kan thleng ding. Kan Chin mipi hrang calai thansohnak hnatuantu kan rualpi Sur Bung Tlang thuthang hotupawl le Falam Times hotupawl ih thuthang in hlawmnak thawn khawmual kip ih kan Chin mipi pawlin olsamten’ thuthangca le theihternak thu a phunphun an siar thei ih SBT & FT pawl hnenah lungawinak kaa ih simcaklo kan nei.\nCT Hard Copy ih ca a suahnak kum (5) lenglo a ti thlang ih kan dunglam kum ahcun New Delhi ah nasa zetin kan suahih Mizoram khalah kan suah bet thotho.\nRam leng umpawl hrangah Online ah siar thei ding in (group mail) pawlah kan rak hlah bet. Atu ahcun fala tlangval cangan thiam pawl ih sumtualrawn ah an tuah ih nitin CT website ah lengtu kan neih phah nak khal a si.\nCT Cahlap ih suahmi Weekly News (Zarhtin Thuthangca) hi, USA ah $ 2, Malaysia ah Rm 1, Australia ah $ 2, India ah Rs-10/- tiin kan zuar. Atu ih Zarhtin Thuthangca ih kan Chief Editor cu Salai Biak Chhawn a si.\nHimi Cahlap man kan dawn summi sumpai thawn mirethei harsapawl bawm kan tum ih a tu ah a vei (5)nak ca kan suahnak ding a kim thlang. New Delhi ih kan suahmi copy 150 lenglo in bawmtupawl hnen khalah lungawinak tampi kan nei.\nCung Hlum Mang Bawi umpinak le lungkimpinak thawn copy tam sin suah le zem kan tum ih nan umnak hmun ih an lo zorh tikah lungawi soparten’ in rak leisak dingah zangfah kan lo dil. Cun, CT pehtlaihnak chinlandtoday@yahoo.com/www.chilandtoday.info ah thurawn le nan duhzawng ih ke kan kar sinsin theinak ding ah comment le cakuat in kuat thei a si.\n(Lairam) Ka Fa Le Tuni Inn In An suak\nUNHCR Thawn Pehpar In Mipi Theihtulmi\non April 30, 2010 at 2:58 pm\nTha ka ti khawp mai, nan rak tuah zo ti ka thei lovi keimah cu remcangah comment nakah ka ngan leh ding ka rak ti rero. Ram hran hran ih nan suah khal len a design cu bangaw theh thei se la a duh um zet(ca hram cu bangaw theh dingah ka ruat cia)a hmin lawng bangaw ih a sung thu le cover design a bangawk loh cun a CT lo deuh.\nPaper publish Aus $ 2 ih (ca hlap) nan zuar mi hi cu a man khung ka ti deuh, ziangah ti len ram changkangah cun paper man a awl si, mahin printer nei cia fawn si cun sum cem ding a um lem lo. Dawrah print hmanin paper khatah cent 5 or 10 a siih mai tuah a si cun senso a tam ka zum loih business hrangih CT hi tuah nan si khal ka zum lem lo. Kala(Vai) le Chiness pawl khi zauh hnik uh lam zin sirih an Magazine free ih an zem mi khi colour print lawng lawng page 50 lenglo a siih a free in an cem men si. Sponsor an nei tha deuh maw cu thei hlah.\nCT hi mi dangin an rak siar ve kha kan duh bik mi cu a si ka zum ruangih hun rel mi ka si. Hnam dang mi free ih magazine zem pawl ka sut mi pawl in sim dan cu limit neiin an print ih cu cu an zem men theu, man mal tei an zuar len cu an khawng mal fawn ih an print cia a hlei lak men. Asinan, ca lai duh dawttu ngai ngai hrangah cun Aus $2 ih lei cu a naa cuang ve lo.\nDaniel Bawi Lian Sang says:\non August 26, 2010 at 1:10 pm\nChin to day hi online in siar ve kha ka duh ih, ziang fah nak te in hi mi emial ah in kuat thei pei maw.\nKa Lung aw.\nSaithantluang Tuallawt says:\non September 8, 2010 at 6:54 pm\nDaniel Bawi lian sang hi Pu Tuanling (Delhi to Norway) fapa na si maw? Zangfah ten….???


Ralhrang In Mipi An Thatnak Hmun Takah Ralbawi Motor A Let Ih Mi 4 An Thi – Meifar\nRalhrang In Mipi An Thatnak Hmun Takah Ralbawi Motor A Let Ih Mi 4 An Thi\nJanuary 13, 2022 admin Myanmar 0\nMagway ramkulh, Aung Lan khua, Tayaw Kone vengsung ih thilthleng hi a mak in a danglam zet. Himi lamzin ah ralhrang pawlin daiten lamzawhtu pawl an rak kap that ciamco zo, cumi hnuah himi lamzin ah ralbawi motor to mi a let ih mi 4 an thi.\nJanuary 11, 2022 zan nazi 11:00 hrawngah ralbawi le a innsang member 6 cu motor thawn an phuraw ih Tayaw Kone veng sungah an va lut. Ralhrang in lamzawhtu pawl an kah thatnak hmun an thleng zawn ah an motor cu lamzin kap ah a let ih motor sungih um mi 4 cu a hmun ah an thi, ralbawi khal a thi.\nTualsung mi pakhat in, “January 11 zan nazi 11:00 hrawngah ralbawi le a innsang member 6 cu Insight motor thawn an tlan ih Aung Lan Police Station kiangah an motor cu lamzin thlanglam ah an liamtla ih thingkung an va pah ngah. Ralbawi telin mi 4 cu a hmun ah an thi, midang 2 ih dinhmun khal a se tuk ih an damkhuasuak ding zum aum lo.\nThilmak zet cu accident an tonnak hmun hi ralhrang in lamzawhtu pawl an rak that ciamconak hmun a si. Kiangkap um ṭhenkhat in motor mawngtu in lamzin ah thilhmuh anei ih a kiannak ah an cangsual an ti. Vengsung mipi pawlin diklo zet ih an thatmi pawl cu dothlennak ah an ra telsal an ti rero” tin media hnenah a sim thei.\nRukru Danglam >>>\nCaw Pawl Cu Cet Mitkharh An Kharhter Ih Ramlak Ih Um Ah An Ruat Aw


Israel le US cozahpi cu Aliens thawn hna an ṭuan tlang? | Falam Online Media\nKum 30 sung Israel Space Security programme hotu dinhmun ih hna rak ṭuan dah, professor Haim Eshed cun Leitlun science khawvel mipi hmuahhmuah ih theihcakbikmi thuhla cu a rel suak ih kan Leilungpi lenglam ih um Aliens an um taktak a ti.\nIsrael Security Award voithum rori ngahzotu professor Haim Eshed cun Aliens an um taktak timi thu cu Yediot Aharonot newspaper hnen ah a sim mi a siih “US le Israel ram hi Aliens thawn hnaṭuantlang in pehtlaihawknak nei vekin a rel ih “Mars Leisen thuk sung khal ah Aliens le US cozahpi tongaw thupnak hmunpi a um” a ti.\nCuhleiah, kum 87 mi professor Haim Eshed in “Aliens pawl cun hmuhtonding tlak ah in ruat hrih lo. Fimthiamnak lam ih kan ṭhangso hlan lo cu Leitlun mipi hmai ah an pho langaw duh lo ding. Fimthiamnak kan tlasam hrih ruangah a thupthiar in an um hrih” tiah a sim ih “tong dingin kan man hrihlo ruangah thuthup dinhmun in an thuhla thup a si hrih” a ti.\nZiangtikin Leilung dang ih um Aliens le Leitlun um minung, a thupthiar in pehtlaihawknak an nei thok timi cu a rel fiang lo nan Donald Trump president term sungah voikhatnak pehtleihawknak nei thok vek in a rel a si.\nUS cozahpi le Aliens pehtlaihawknak an nei timi zumnak cu tuhlan kum rei zetzo in a rak um thok zo ih Barack Obama khalin US president a rak ṭuan lai ah Aliens thuthawn pehpar mi cu NASA hnen ah a rak sut dah zo.\nCuih thuthawn pehpar mi cu kan dung November thla ih tuah mi The Late Show With Stephen Colbert TV show ah kaihruaitu in sutciangnak a nei ih Barack Obama cun “Aliens an um ngai le ngailo ka sut ciang ko” a ti.\nLast night on The Late Show With Stephen Colbert former President Barack Obama said he was briefed on UFO beyond that he couldn’t say anything more. 🛸 https://t.co/RSvzkEThUa\n— RoundtownUFO Society (@RoundtownUFO) December 1, 2020\nTV show kaihruaitu Colbert cun Obama ṭong peh ding hngakhlap zetin “cule, cule ziangtin?” tiah a sut nan Obama cun “sorry” a ti ih a ṭongpeh duh lo.\nObama in Aliens thuthawn pehpar mi thuthup a theiciang nan a relsuak duhlo ticu a fiang zet ih The Late Show With Stephen Colbert Tv show kaihruaitu Stephen Colbert cun “na ṭong duhlomi cu ‘an um taktak’ ti`n ka pom mei” a ti ih “Aliens umlo taktak sehla cu an umlo tiah a sim ding nan si khawh” tiah a ti.\n← UK ram ah Covid 19 vaccine an dawt thok, Dawt hmaisabiktu Ann-Ka\nPu Trump hoha mi Pungkhawmawknak ih Wifi password cu mipi in lawm hleice →


Burma Ram Feh Dan Ding Part 77 - Chinland Today Media\nBurma Ram Feh Dan Ding Part 77\nChin State ih District Pawl Then Dan Ding\nKan theih cio vek in kan ram ih 2008 Danpi cu democracy ngai ngai a si lovi,democracy ngai ngai leh kan ram hi federal union si ding ih kan zuam cio a tul a si.Cu nah cun kan state sung ih district pawl then dan ding a tha ti ih ka ruah mi tu ah ka run ngan.\nKhua hlan timai seh la,cu nah cun Chin State kau zet ah district 2 lawng a rak um.cule district ka ti tik ah A le B um nawn lovi bangaw mi district pawl ti nak a si ding.Tu hlan ih a rak um mi cu Falam district le Mindat district ti lawng an rak si.Square miles 13,900 ih kau Chin state ah district 2 lawng an um lai ah square miles 8000 lawng ih kau Mizoram ah district 3 an rak um theu.Cui pawl cu Aizawl,Lunglei leh Chhimtuipui an rak ti.Cule hi pawl hi 1998 ah khan district 8 ah an rungcang.cucu Aizawl,Champhai,Kolosib,Serchhip,Mamit,Lunglei,Lawngtlai leh Saiha district pawl an si.\nSan Thar Chin state thungah\nNikum lam khan Falam district then phel in Haka leh Thlantlang kom in Haka district ti in a rung um.Cu a si le tu ah cun Falam,Haka,Midat tiin 3 in maw si an um ding.Teddim pawl cun Teddim district neih tum in rawl ul ih sandahpiahnak tla an nei.Kan mawh tluk lo nasa.A si nan kan nih Falam khal cun Teddim le Tonzang,Cikha pawl cu Falam district ih um tir kan zuam ve ding a si mai.Democracy a si mai ih,Falam in Falam a thupitnak cu kan tuah ding a si mai.Cule San Thar District pawl ah cun Falam,Haka,Maindat leh Paletwa tiin 4 in um sehla.Paletwa cu an umnak a hla si,an thangso si lo,district dang tei an um a tul ko.\nFalam in ziang kan tuah ding?\nState capital Haka ih a thawn hnu,Falam cu Haka leh Thlangtlang thawi Falam district khat ih an um lai,Mizoram ih ka um lai kan dung kum 12 hrawng khal ah ni khat khat ah cun Haka pawl hi district dang ah an um leh ding ih,Falam district ih an um lai ah ttan kan lak ih office building tha tha pawl kan rak sak ciamco a tul ka rak ti theu.Tu khal cun Falam district ah Falam,Teddim leh Tonzang township pawl lawng an tang ih,Teddim pawl hi tui hnu lam kum 15 tiang tal cu Falam district ah an um lai ding tiin ruat phawt seh la,Falam ih district hqrs. kan si nak hi advantage la ta hat in Falam ti thupit kan tum a tul ko.Tui Falam district a tangmi hman hi Lai ram district pawl ah a tum bik le minung tamnak bik a si lai ding,Palestwa a dang tei a um cun.Cule Falam leh Teddim,Tonzang pawl kar lak ah motor zin tha zet kan tuah ding ih,tui zin um mi tuah that hman in Falam leh Teddin hi peng 80 lawng a si ding ih,zin a that tla cun motor in nazi 4 sung ah an ra thleng thei ding.\nCule democracy ngai ngai kan si ih district council pawl mipi vote ih hril a si can ah Falam leh Teddim,Tonzang pawl in district council pakhat kan tuah tlang ding ih,thuthimnak ah ZNC pawl tla ih vote an ngah tam bik ah cun Falam khua ah cui pawl cu to in district a cozah an tuah ke.Falam khua ih an to duh ih Falam district si an duh ah cun ziang saw a poi lem ding.\nKan nih pawl ih kan ti thei mi cu tui ih sin Falam khua le Falam peng a zam rang bik in tithanso hi a si ding.


Kalaymyo Ah Ralkap In Mi Pakhat An Hruaimi Cu Zan Khat Thu Ah An Hrem That – Vapual Auaw\nKalaymyo Ah Ralkap In Mi Pakhat An Hruaimi Cu Zan Khat Thu Ah An Hrem That\nMay 25, 2021 vapual auaw Ramsung Thuthang 0\nKalaymyo ah ralkap cun mizan may 24 ih an hruaimi cu tuizing may 25 ah a sungte pawl phone in an bia ih a ruang nan la thei tiah an theihter men. Reiloten thu kan lo sut duak ding tiah an hruaimi cu zan khat thu ah an hrem that men.\nRalkap ih hrem thatmi Ko Min Min cu may 24 ah ralkap in Kalaymyo Myota veng a bike tuahnak dawr ih a umlai ah thu kan lo sut duak ding tiah an hruaimi a si ih ,tuizing may 25 ah a ruang ra la uh tiin a sungte pawl an phone. A sungte pawl in ruang an lak tikah Ko Min Min cu hrem that timi theihtheih zetin a taksa hmun tinkim ah hremnak hriamhma a um thluh.\nRalkap in ziang thuhla an sut timi cu theih a silo ih an hruainak san khal a sungte pawl cun an thei lo. A sungte pawl in Ko Min Min ruang an hmu cu an tuarthiam lo lawlaw. Ko Min Min cun a nupi le fate 2, kum 5 le kum 1 mi a fehsan a si.\nYangon Ih Mopuainak Hmun Le Meisa Zung Ah Bomb A Puak Ih Thi Le Hriam Tuar Um\nCDM Tuah Lo Sayakyi Umnak Tlawng Cu Bomb In An Den Puak Hnuah An Urkang


Aung La Nsang Cu Middle Weight Champion Kil-Vannak A Thong Thlang Ding. -\nAung La Nsang Cu Middle Weight Champion Kil-Vannak A Thong Thlang Ding.\nMai Sofia October 8, 2020 0\nAung La Nsang cu Middle Weight Champion kil-vennak a thong tengteng a tul thlang ” tiin thuthang theih asi.\nOne Weight pahnih Champion Myanmar MMA lektu Aung La Nsang cu Middle Weight Champion kil-vennak ah tui thla October ni 30 ah a thong ding tiin theih asi. Middle Weight Champion kil-vennak ah Aung La Nsang le Reinier De Ridder ( Netherland ram mi ) thawn thongaw ding an si.\nOne Championship October ni 30 ah Inside The Matrix hmin in tuah ding asi. Covid 19 virus ruangah Aung La Nsang cu tui kum October ni 30 ah a thong thok thlang ding asi. Aung La Nasang cu Middle Weight Champion Kil-vennak ah 2019 kum March thla ah neta bik a thong ih Kum 1 le hrik rori a cawl.\nAung La Nsang thawn thong aw ding Reinier De Ridder cu vei 12 rori mi a neh neknek hminthang asi ih Aung La Nasang in Middle Weight Champion cu a kil-ven tulnak a si. 2019 kum October thla ah Light Heavy Championship ah Philippian ram mi pakhat a neh.\nAung La Nsang cu Middle Weight le LightHeavy ah leitlun champion bik asi ih Middle Weight Champion Kil-vennak ah vei 3 a thong ih Light Heavy Champion kil-ven nak ah vei 1 a thong dah ih a zate a neh thluh..\nTu thla cem ..October ni 30 cu zoh kan nuam pei ..\nPrevious Post: Chinram, Mindat Khawpi Covid Lockdown Nak Inn 200 Bomnak An Pek..\nNext Post: Tuini NLD Angki Hruh Minung Thazang Langter Fehnak Ah Minung 100 Tlun An Kai..\nKalay Peng , Natchawng Khua Ih Covid Natnei Mipa Kum 19 Ih Thuhla ..\nZuuri Tuk Le Na Rualpi Inn Thlah Ter Hlah .. Na Nupi A Thuat Laka Ding..\nTuanvo Nei Pawl Theih Ding Pakhat ..\nPago Ramtthen – KaWah Myone Ah Covid Ihsin Damnak A Ngah Nan Covid Positive Asi lala ..\nFalam Ih Covid Natnei Palik Pakhat, Sizung Ihsin A Tlung Zo ..\nBuchuk Aung Sang Ih Khua Natmuak Khawpi Ah Danglamtak In NLD Milai Thazang Langternak ( Campaign ) An Tuah ..\nFrench Ram Ah French Tlawng Saya Hngawng Tan Thah Tuar Hrangah Duhphawrhnak An Tuah Nasa ..\nMandalay Khawpi Ah Quarantine Lut Minung Pa 2 An Hlo ..\nTuikum 2020 Hrilawknak Ah Rampi President Hlun U Thein Sein Innah Vote Pe Ding Minung 184 A Lang..\nLife Style (285)\n© Chin Future | Blog Website


Bill Gates Kawlram Ah Feh Ve Ding - Chinland Today Media\nJanuary 13, 2012 4:26 am·1 comment\nAFP | January 13\nMicrosoft Corp. chairman Bill Gates cu Kawlram ah Febuary thla sung ih feh tum thu Kawlram thuneitu pawl cun thuthanglatu pawl hnenah January 11, tlawngkaini thum ah an sim.\nKawlram thuneitu pawl cun Asia khawmual le nitlaknak lam ram pawl cun Kawlram ih thansohnak le remthatawknak a neihmi parah an lunglut zet ih Kawlram cu a rem tha aw vivo a si ah cun pursumleilawnnak lam ah khal thansohnak a nei ding ti an theih ruangah ram dang dang ih sin pursumleilawnnak tuah ding in Kawlram cu an hliakhlai rero tan thu khal an rel bet. Cu vek ih ram dangdang ih milian le pursumleilawnnak lam ih milangsar pawl lak ih langsar zet pakhat a simi Microsoft Corp. chairman Bill Gates khal in Kawlram a feh tum ve a si.\nBill Gates cun Kawlram ah Microsoft company in branch a pharhawk theinak dingah lamzin a sial ding a si. Kawlram thuneitu pawl in Bill Gates ih a tumtahmi pawl an ti hlawhtlinnak asi a cun Kawlram mipi hrangah lawknak tamzet an tel thei ding ih pursumleilawnnak lam khal ah tampi hmasawnnak a nei ding ih zum a si.\nKawlram Cozah In Dan An Rem Ding Ka Duh Zet\nKawlram Thlairah Ramdang Kuatman Siah Lalo Ding\non January 13, 2012 at 11:35 pm\numm… infastructure tha nei thei dingin in bawm hai khal seh la a hlawknak ding Lai mi in kan co sal lo ding ti ka phang.\nMidang pol in kan hamthatnak an lak theh sal lonak dingah Computer IT lamih sawr tlak hi lai mi ziangzat kan nei zo, Industrial/Factory hnatuan thiam le phunsang graduate hnatuan thei kan nei mo? Asilo le hnamdang pawl kan Boss ah an tuan theh sal dingih kan uar em em kan LAI TAWNG te thawn mi hnuaiah kan tuan rero leh ding.\nTu in ruat uh si. Tangkailo thu elawk ban san seh la, vun ti zik seh la ka thei ve ngai ngai lo ih tawk mai seh


Kum 5 A Si Laiah A Nulepa An Ṭhenaw, Kum 25 Hnuah Kutdawh Putar A Zuk Ngah Ih A Pa Arak Si – Meifar\nKorea mi Diana Kim cu American ram ah an um. Kum 5 a si laiah a nulepa in buainak an nei ih ṭongkam an elaw ciamco hnuah an ṭhenaw. Hringtu a pa cu an inn ihsin a tlan ih a hmu nawn lo.\nDiana Kim le a nu khal harsatnak phunphun an paltlang. A caan le park sung le motor sungah an riak. Diana Kim cu buaih a ngah hnuah hnaṭuan a zuam zet ih mi hlawhtling ah a cang, photography hminthang zet a si ih umnak ding neilo, lamzin kap ih um pawl a zuk ṭheu.\nLamzin kap ih um cu a nauhak lai ih arak ton zo mi a si ruangah an tuarnak pawl a theithiampi, an harsatnak pawl a pholang sak ih bawm an ṭulzia pawl a ngan ṭheu. Nikhat cu lamzin kap ih um putar a zuk ngah ih a pa ti a theithiam hngal, a kiangah ava fehnai nan a pa cun arak theithiam nawn lo.\nCun, damlonak phunphun anei ti a thei ih siizung ah a hruai tum ih arak duh lo, cutin hlaral ihsin a pa cu a kilkhawi ṭheu. Veikhat cu heart attack in a tlu thutthi ih kiangkap um pawlin siizung ah an tlanpi.\nDiana Kim in a theih veten siizung ah ava feh ve ih siizung ih aum ruangah a lungawi tuk. Siibawi pawl hnenah a damlonak pawl a simsak ih an tuamhlawm thei. Cutin a fanu khal a theithiam sal ih mipangai ah a cang, a fanu in hnaṭuan ding a hawlsak hnuah hna a ṭuan ih nuam zetin an khuasa, kum 25 hnuah an pafa in hringnun an hmangtlang thei sal.